CELEX: 62016CN0477
Language: da
Date: 2016-09-02 00:00:00
Title: Sag C-477/16: Anmodning om præjudiciel afgørelse indgivet af Rechtbank Amsterdam (Nederlandene) den 2. september 2016 — Openbaar Ministerie mod Ruslanas Kovalkovas

17.10.2016   
            
            
               DA
            
            
               Den Europæiske Unions Tidende
            
            
               C 383/8
            
         Anmodning om præjudiciel afgørelse indgivet af Rechtbank Amsterdam (Nederlandene) den 2. september 2016 — Openbaar Ministerie mod Ruslanas Kovalkovas
   (Sag C-477/16)
   (2016/C 383/11)
   Processprog: nederlandsk
   
      Den forelæggende ret
   
   Rechtbank Amsterdam
   
      Parter i hovedsagen
   
   
      Sagsøger: Openbaar Ministerie
   
      Sagsøgt: Ruslanas Kovalkovas
   
      Præjudicielle spørgsmål
   
   
               1)
            
            
               Er udtrykket »judiciel myndighed« som omhandlet i artikel 6, stk. 1, i rammeafgørelse 2002/584/RIA og udtrykket »retsafgørelse« som omhandlet i artikel 1, stk. 1, i rammeafgørelse 2002/584/RIA (1) selvstændige EU-retlige begreber?
            
         
               2)
            
            
               Såfremt spørgsmål 1 besvares bekræftende, på grundlag af hvilke kriterier kan det da afgøres, om en myndighed i den udstedende medlemsstat er en sådan »judiciel myndighed« og en af denne myndighed udstedt europæisk arrestordre følgelig er en sådan »retsafgørelse«?
            
         
               3)
            
            
               Såfremt spørgsmål 1 besvares bekræftende, er the Ministry of Justice of the Republic of Lithuania da omfattet af begrebet »judiciel myndighed« som omhandlet i artikel 6, stk. 1, i rammeafgørelse 2002/584/RIA, og er en af denne myndighed udstedt europæisk arrestordre følgelig en »retsafgørelse« som omhandlet i artikel 1, stk. 1, i rammeafgørelse 2002/584/RIA?
            
         
               4)
            
            
               Såfremt spørgsmål 1 besvares benægtende, er udpegelsen af en myndighed som the Ministry of Justice of the Republic of Lithuania som udstedende judiciel myndighed i overensstemmelse med EU-retten?
            
         
      (1)  Rådets rammeafgørelse 2002/584/RIA af 13.6.2002 om den europæiske arrestordre og om procedurerne for overgivelse mellem medlemsstaterne (EUT L 190, s. 1).